23/11/2016 | Administración LocalMunicipal
Miño
Resolución de Alcaldía núm.890/2016, de data 25/10/2016, de delegación de facultades no concelleiro D. J. Agustín Andrés Andrés

Considerando conveniente para axilizar a acción administrativa a delegación da xestión, preparación e resolución de determinados asuntos e vista a normativa aplicable, isto é, o artigo 13 da Lei 30/1992, do 26 de novembro, de réxime xurídico e procedemento administrativo común, o artigo 23 da Lei 7/1985, do 2 de abril, reguladora das bases do réxime local e o artigo 43 do Real decreto 2568/1986, do 28 de novembro, de regulamento de organización, funcionamento e réxime xurídico das entidades locais, esta Alcaldía delegou no concelleiro Agustín Andrés Andrés unha serie de facultades a través de sucesivas resolucións de alcaldía. Considerando conveniente refundir a resolución de alcaldía de 29.01.2016 (Res. núm.67/2016), resolución de alcaldía de 10.02.2016 (Res. núm.97/2016), e resolución de alcaldía de (Res. núm.769/2016) nun só texto así como aclarar o alcance e contido da algunhas das competencias delegadas, esta alcaldía resolve: 1º.- A delegación no concelleiro don Agustín Andrés Andrés das seguintes facultades: A dirección e xestión interna dos expedientes incluídos na área de Urbanismo, Medioambiente, Facenda e Persoal, que incluirá a facultade de resolver mediante actos administrativos que afecten a terceiros nas seguinte materias: · Tramitación e resolución dos expedientes de contratación de persoal, de réxime interior e gasto de persoal. · Tramitación e resolución dos expedientes de reposición da legalidade urbanística e medioambiental. · Tramitación e resolución da concesión de licenzas de verbenas e festas populares. · Resolución de adxudicación dos contratos menores e sinatura do documento administrativo do contrato. · Aprobación e disposición de gastos nos contratos menores. · Recoñecemento das obrigas. · Sinatura de documentos contables. · Ordenación de pagos e disposición de fondos. · Tramitación e resolución das modificacións orzamentarias competencia da alcaldía. · Sinatura das propostas de gastos, agás as que superen os 5.000 euros, que terán asinadas tamén pola alcaldía.2º.- As atribucións delegadas deberán exercerse nos termos da delegación e dentro dos límites da mesma, non sendo susceptibles de ser delegadas polos seus titulares noutro órgano ou concelleiro.3º.- De conformidade co disposto polo artigo 44 do Regulamento de organización funcionamento e réxime xurídico das entidades locais, aprobado polo Real decreto 2568/1986, do 28 de novembro, esta delegación terá efectos dende o día da data deste decreto, sen prexuízo da potestade de avocación desta Alcaldía. No caso de ausencia, vacante, enfermidade ou calquera outro impedimento dos concelleiros delegados, esta Alcaldía asumirá, directa e automaticamente, as competencias delegadas, como titular da competencia orixinaria, entendéndose a estes efectos exercitada a potestade de avocación en base á presente resolución, sen necesidade dunha nova resolución expresa neste sentido.4º.- Notificar a presente resolución ao concelleiro afectado, entendéndose aceptada a competencia delegada se, no prazo de tres días dende a recepción da dita notificación, non se opoñen á mesma de forma expresa.5º.- Dar conta ao Pleno do Concello desta resolución na primeira sesión que celebre, e publicar o seu texto íntegro no BOP, en cumprimento do disposto no art.44.2 do Regulamento de organización, funcionamento e réxime xurídico das entidades locais. Miño, 25 de outubro de 2016 O ALCALDE, ASDO.-RICARDO A. MARTA RAQUEL GUADARRAMA MIRANGELS OROZA